ČISTAČ / ČISTAČICA - DOSTAVLJAČ / DOSTAVLJAČICA (SSS)
Na određeno vrijeme, pola radnog vremena (20 sati tjedno)
Uvjeti:
– srednja stručna sprema
– položen vozački ispit B kategorije 
Probni rad: 3 mjeseca
OPIS POSLOVA I RADNIH ZADAĆA
- organizira, planira i provodi održavanje čistoće u zgradi Muzeja i u okolišu zgrade, te je odgovoran za raspored rada muzejskih spremačica, a u dogovoru s ravnateljem Muzeja,
- čisti uredske prostorije, izložbene prostore, radionice, stubišta, spremišta i sanitarne prostorije u zgradi Muzeja,
- pere prozore i vrata, zavjese u uredskim i izložbenim prostorijama te održava pribor za pranje i čišćenje,
- pere vitrine, stakla, čisti postamente za stalni postav i povremene izložbe,
- brine o redovitom provjetravanju prostorija, a naročito spremišta i izložbenog prostora u dogovoru s kustosima,
- čisti i održava dvorište i okoliš od nečistoće,
- pomaže kod postavljanja izložbi te svakodnevno održava čistoću u prostorima gdje se priprema izložba,
- uz nadzor i upute muzejskog tehničara pomaže kod pakiranja i dostave eksponata te pripreme za izložbe,
- u dogovoru s kustosima i muzejskim tehničarom obavlja provjetravanje muzejskih čuvaonica te obavještava ravnatelja o eventualnim oštećenjima muzejske građe,
- obavlja svakodnevnu otpremu i dostavu pošte,
- čisti i održava tepihe i pomaže kod selidbe namještaja,
- prema potrebi i nalogu ravnatelja obavlja dostavu, prodaje ulaznice i kataloge te obavlja nadzor nad izložbenim prostorijama i muzejskom građom, te pomaže čuvarskoj službi Muzeja,
- obavlja izvanredno čišćenje iza većih skupova u Muzeju, kao i nakon završetka većih radova,
- nabavlja materijal i pribor za održavanje čistoće i vodi računa o njegovom savjesnom trošenju,
- nabavlja potrebne namirnice i pribor za reprezentaciju te ga prema potrebi priprema i poslužuje,
- obvezan je osposobiti se, sukladno Zakonu o zaštiti na radu, za poslove i radne zadaće svojeg radnog mjesta; provodi protupožarne mjere u okviru djelokruga rada uz prethodnu edukaciju,

Kandidati su dužni priložiti: 
1. životopis; 2. dokaz o stečenoj spremi (presliku svjedodžbe); 3. dokaze o radu (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje) ili druge odgovarajući dokaze o radu; 4. preslika vozačke dozvole B kategorije; 

Kandidat koji se poziva na pravo prednosti pri zapošljavanju prema posebnim propisima dužan je u prijavi na natječaj priložiti sve dokaze kojima dokazuje pravo prednosti prema posebnom zakonu i ima prednost u odnosu na ostale kandidate pod jednakim uvjetima.

Prijava se podnosi na hrvatskom jeziku i pismu. U prijavi na natječaj potrebno je navesti osobne podatke kandidata (ime, prezime, adresu stanovanja, broj telefona te adresu e-pošte). Nepotpune i nepravodobne prijave neće se razmatrati. Potpunom prijavom smatra se ona koja sadržava sve podatke i priloge navedene u natječaju. Osoba koja ne podnese pravovremenu i potpunu prijavu ili ne ispunjava formalne uvjete iz natječaja, ne smatra se kandidatom u provedbi natječaja.

Rok za podnošenje prijave je 21 dan od dana objave natječaja na mrežnim stranicama Muzeja te na oglasnoj ploči Hrvatskog zavoda za zapošljavanje. Prijave na natječaj s natječajnom dokumentacijom podnose se u zatvorenoj omotnici s naznakom »Javni natječaj za čistača/čistačicu - dostavljača/dostavljačicu – ne otvarati«, preporučeno na adresu: Hrvatski pomorski muzej Split, Glagoljaša 18, 21000 Split ili putem elektronske pošte na adresu hpms@hpms.hr

Osobni podaci podnositelja prijave dostupni iz prijave, kao i osobni podaci dostupni iz gore navedenih priloga uz prijavu na natječaj, prikupljaju se i obrađuju isključivo za potrebe provedbe javnog natječaja. Prijavom na natječaj kandidati su izričito suglasni da Hrvatski pomorski muzej Split i Grad Split, kao voditelji obrade mogu prikupljati, koristiti se i dalje obrađivati podatke u svrhu provođenja natječajne procedure, sukladno odredbama Opće uredbe (EU) 2016/679 Europskog parlamenta i vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka i Zakona o provedbi Opće uredbe o zaštiti podataka (Narodne novine broj 42/18).

Muzej zadržava pravo poništenja natječaja.

Natječaj traje do 1. rujna 2026. godine.
